**Fransiya Markes** (*isp.* Francia Elena Márquez Mina) — Kolumbiyada insan haqları və ətraf mühit üzrə afro-kolumbiyalı fəal. 2019-cu ildə BBC Fransiya Markesi həmin il üçün 100 Qadın siyahısına daxil edir.

Bioqrafiyası
------------

Əsasən Afrika əsilli əhalisi olan Kauka departamentinin şimalındakı Suares bələdiyyəsinə aid Yolombo kəndində anadan olub. O, 13 yaşında bənd tikintisi onun icmasını təhdid edəndə fəal olUR. Santiaqo de Cali Universitetində hüquq təhsili almır.

İki uşağın anası olan Fransiya Markes çoxmillətli korporasiyalar tərəfindən hüquqlarına və torpaqlarına edilən hücumlara qarşı La Tomenin Afro-Kolumbiyalı icmasının mübarizəsində liderə çevrilir. 2009-cu ildə onun iştirakı ilə başlayan müqavimət prosesi yerli sakinlərin bu ərazidən zorla çıxarılmasının qarşısını alıb.

2013-cü ildə o, 12 dekabr 2016-cı ilə qədər üzvü olduğu La Toma İcma Şurasının üzvü olur. Kolumbiyada sülh prosesinə qatılan, hökumətin Kubadakı Kolumbiya İnqilabçı Silahlı Qüvvələri qrupu ilə danışıqlarına dəvət edilir. Həm də geniş şəkildə feminist aktivist kimi tanınır.

2018-ci ildə o, La Toma icmasında qeyri-qanuni qızıl hasilatının qarşısını almaq və bütün qeyri-qanuni qızıl hasilatının aradan qaldırılmasını tələb etmək üçün paytaxt Boqota şəhərinə 350 mil yol qət edən 80 qadınla etiraz yürüşü təşkil etmək işinə görə Qoldman Ətraf Mühit Mükafatına layiq görülüb.

Fəaliyyətinə görə o, dəfələrlə ölüm təhdidləri alıb və silahlı zorakılığa məruz qalıb, bu səbəbdən 2014-cü ilin sonunda doğma yerlərini tərk etmək məcburiyyətində qalıb. 4 may 2019-cu il tarixində o, digər fəallarla birlikdə odlu silah və qumbaraatanlarla hücuma məruz qalıb, nəticədə iki nəfər yaralanıb.

2018-ci ildə o, prezidentliyə namizəd Qustavo Petronun hərəkatı ilə ittifaqda Yurumanqa Çayı İcma Şurası tərəfindən Kolumbiya Konqresinə namizəd göstərilib. 2020-ci ilin avqustunda Fransiya Markes 2022-ci il prezident seçkilərində iştirak edəcəyini açıqlayır. O, 2021-ci ilin aprelində Milli feminist konvensiyasında namizədliyini rəsmən elan edir; ona və digər namizəd Angela Mariya Robledoya dəstək Biz Hazırıq (Movimiento Estamos Listas) hərəkatı tərəfindən təklif edilir. O və onun «Soy Porque Somos» hərəkatı vahid prezidentliyə namizəd seçmək üçün digər sol və mərkəz sol qüvvələrlə Kolumbiya üçün tarixi paktı bağlayır.

İstinadlar
----------

1. ↑  .
2. ↑  .
3. ↑  .
4. ↑  *Proenza, Anne.* "D'or et de sang, le combat de Francia Marquez pour les terres des Afro-Colombiens". Le Temps. 5 June 2018. 14 May 2021 tarixində arxivləşdirilib. İstifadə tarixi: 6 May 2022.
5. ↑  "BBC 100 Women 2019: Who is on the list this year?". BBC News (ingilis). 2019-10-16. 2021-12-09 tarixində arxivləşdirilib. İstifadə tarixi: 2022-03-11.
6. ↑  "Francia Márquez 2018 Goldman Prize Recipient South and Central America". Goldman Environmental Prize. 2021-11-22 tarixində arxivləşdirilib. İstifadə tarixi: 2022-05-06.
7. ↑  "Francia Márquez - Goldman Environmental Foundation". Goldman Environmental Foundation (ingilis). 2021-11-22 tarixində arxivləşdirilib. İstifadə tarixi: 2018-05-21.
8. ↑  "This Woman Who Saved Her Afro-Colombian Community's Land From Miners Won Prestigious Prize". Remezcla (ingilis). 2018-04-24. 2021-05-14 tarixində arxivləşdirilib. İstifadə tarixi: 2018-05-21.
9. ↑  *Moloney, Anastasia.* "Death threats won't stop Colombian anti-mining activist". reuters.com (ingilis). 27 April 2018. 2021-12-18 tarixində arxivləşdirilib. İstifadə tarixi: 2018-05-21.